പിഎംജിഎസ്വൈയില് അഞ്ചു റോഡുകള്ക്ക് അനുതി: എംപി തൊടുപുഴ: പിഎംജിഎസ്വൈ പ്രധാനമന്ത്രി ഗ്രാമീണ സഡക് യോജനപദ്ധതിയില് ഇടുക്കി ലോക്സഭ മണ്ഡലത്തിലെ അഞ്ചു റോഡുകള്ക്ക് കേന്ദ്രാനുമതിയായതായി ഡീന് കുര്യാക്കോസ് എംപി അറിയിച്ചു. ആനവിരട്ടി 200 ഏക്കര് റോഡ്, ആനകുത്തിവളവ് രാജമുടിപരുന്തുംപാറ റോഡ്, മ്ലാമലമൂംഗിലാര് സെക്കന്റ്ഡിവിഷന് വെള്ളാരംകുന്ന് റോഡ്, മുണ്ടിയെരുമ കോന്പയാര് പാന്പാടുംപാറആദിയാര്പുരം കാഞ്ഞിരത്തുംമേട് കുരിശുമല റോഡ്, തെങ്ങുംപള്ളി കവല വാഴേക്കവലശാന്തിഗിരിപനയ്ക്കച്ചാല്കുണിഞ്ഞി റോഡ് എന്നിങ്ങനെ 34.868 കിലോമീറ്റര് വരുന്ന റോഡുകള്ക്കാണ് കേന്ദ്ര ഗ്രാമീണ റോഡ് വികസന ഏജന്സിയുടെ അംഗീകാരം ലഭിച്ചത്. ഈ റോഡുകളുടെ ടെന്ഡര് നടപടികള് ഉടന് ആരംഭിക്കുമെന്ന് എം.പി. പറഞ്ഞു. വനംവകുപ്പ് സര്വേ അനുമതി നല്കിയിട്ടുള്ള 16 കിലോമീറ്റര് ദൂരം വരുന്ന ഉടുന്പന്നൂര്കൈതപ്പാറമണിയാറന്കുടി റോഡും പദ്ധതിയില് നേരത്തെ ഉള്പ്പെടുത്തിയിട്ടുണ്ട്. വനംവകുപ്പിന്റെ അനുമതി ലഭിച്ചാല് ഈ റോഡിന്റെ നിര്മാണവും നടക്കുമെന്നും എംപി പറഞ്ഞു.